هزین کولوریت یارادان سسلر آلت‌ده نفه‌سین اۇزادیلماسییلا الده ائدیلیر. بالابانین خوصوصیتی اوْندادیر کی، آراسی کسیلمه‌دن نفه‌سی آغیزدان بورونا، بورون‌دان آغیزا دؤورتمه ایله اؤتوره‌رک بیر نوتون اۆزرینده اۇزون مؤددت چالماق اوْلور. آزیاش‌لی و تجروبه‌سی آز اوْلان شاگیردلر طرفیندن بۇ تکنیکی ایمکانلارلا ایفا چوْخ چتین‌دیر لاکین، بۇ بللی واخت‌دان و تجروبه الده اتدیک‌دن  سوْنرا مومکونلشیر.